ประกาศสำนักงานคณะกรรมการกิจการกระจายเสียงประกาศสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องกำหนดหลักเกณฑ์การบังคับทางปกครองในกิจการโทรคมนาคม[๑] เพื่อให้การบังคับทางปกครองของเลขาธิการคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ตามพระราชบัญญัติการประกอบกิจการโทรคมนาคมพ.ศ. ๒๕๔๔ เป็นไปอย่างมีประสิทธิภาพ และเป็นไปตามหลักความสมเหตุสมผลหลักการบังคับทางปกครองเท่าที่จำเป็น และหลักความแน่นอนและชัดเจนเลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจึงมีประกาศดังต่อไปนี้ข้อ ๑ ในประกาศนี้กสทช. หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเลขาธิการ กสทช. หมายความว่าเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติสำนักงาน กสทช. หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมและให้หมายรวมถึงผู้ได้รับอนุญาต สัมปทาน หรือสัญญาให้ประกอบกิจการโทรคมนาคมจากองค์การโทรศัพท์แห่งประเทศไทยหรือการสื่อสารแห่งประเทศไทยอยู่ก่อนวันที่พระราชบัญญัติประกอบกิจการโทรคมนาคม พ.ศ. ๒๕๔๔ ใช้บังคับผู้ถูกกล่าวหา หมายความว่าผู้รับใบอนุญาตที่ถูกกล่าวหาว่ากระทำการฝ่าฝืนหรือไม่ปฏิบัติตามกฎหมายว่าด้วยการประกอบกิจการโทรคมนาคมที่กำหนดให้เป็นอำนาจของเลขาธิการกสทช.ค่าปรับทางปกครอง หมายความว่าเงินค่าปรับที่เลขาธิการ กสทช.สั่งให้ผู้กระทำการฝ่าฝืนหรือไม่ปฏิบัติตามกฎหมายว่าด้วยการประกอบกิจการโทรคมนาคมและกฎหมายอื่นที่กำหนดให้เป็นอำนาจของเลขาธิการกสทช.หมวด ๑บททั่วไป ข้อ ๒ ในการบังคับทางปกครอง การอุทธรณ์การพิจารณาอุทธรณ์คำสั่งดังกล่าวหากประกาศนี้ ประกาศ กสทช. อื่นที่เกี่ยวข้องหรือกฎหมายว่าด้วยการประกอบกิจการโทรคมนาคมมิได้กำหนดไว้ให้นำกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลมข้อ ๓ การบังคับทางปกครองผลการพิจารณาอุทธรณ์ หรือการแจ้งอย่างอื่นตามประกาศนี้ ให้ทำเป็นหนังสือหมวด ๒การบังคับทางปกครอง ข้อ ๔ เมื่อปรากฏเหตุอันควรเชื่อได้ว่าบุคคลใดกระทำการฝ่าฝืนหรือไม่ปฏิบัติตามกฎหมายว่าด้วยการประกอบกิจการโทรคมนาคมที่บัญญัติให้มีโทษทางปกครองให้สำนักงาน กสทช. ดำเนินการตรวจสอบข้อเท็จจริงให้แล้วเสร็จเพื่อเสนอต่อเลขาธิการกสทช. พิจารณาโดยเร็วข้อ ๕ ให้สำนักงานกสทช.พิจารณาพยานหลักฐานที่เห็นว่าเป็นประโยชน์แก่การพิสูจน์ข้อเท็จจริงโดยมีอำนาจดำเนินการอย่างหนึ่งอย่างใดดังต่อไปนี้(๑) แสวงหาพยานหลักฐานทุกอย่างที่เกี่ยวข้อง(๒) รับฟังพยานหลักฐานและคำชี้แจงของผู้ถูกกล่าวหาเว้นแต่เป็นการกล่าวอ้างที่ไม่จำเป็นฟุ่มเฟือยหรือเพื่อประวิงเวลา(๓) ขอให้ผู้ครอบครองเอกสารส่งเอกสารที่เกี่ยวข้อง(๔) ออกไปตรวจสถานที่ข้อ ๖ การบังคับทางปกครองจะต้องมีบันทึกการสอบสวนและพยานหลักฐานเสนอเป็นหลักฐานประกอบด้วย(๑) บันทึกถ้อยคำของผู้ถูกกล่าวหา และพยานสำคัญ(๒) รายงานพฤติการณ์ของผู้ถูกกล่าวหา(๓) สำเนาบันทึกการตรวจของพนักงานเจ้าหน้าที่ (ถ้ามี)(๔) หลักฐานอื่นที่เกี่ยวข้องกับการกระทำความผิด (ถ้ามี)ข้อ ๗ ก่อนมีคำสั่งทางปกครองให้สำนักงาน กสทช.มีหนังสือแจ้งผู้ถูกกล่าวหามีโอกาสที่จะทราบข้อเท็จจริงอย่างเพียงพอและมีโอกาสโต้แย้งแสดงหลักฐานของตนถึงเหตุที่จะใช้เป็นเหตุผลในการออกคำสั่งทางปกครองความในวรรคหนึ่งมิให้นำมาใช้บังคับในกรณีดังต่อไปนี้(๑) เมื่อมีความจำเป็นรีบด่วนหากปล่อยให้เนิ่นช้าไปจะก่อให้เกิดความเสียหายอย่างร้ายแรงแก่ผู้หนึ่งผู้ใดหรือจะกระทบต่อประโยชน์สาธารณะ(๒)เมื่อจะมีผลทำให้ระยะเวลาที่กฎหมายหรือกฎกำหนดไว้ในการทำคำสั่งทางปกครองต้องล่าช้าออกไป(๓)เมื่อโดยสภาพเห็นได้ชัดในตัวว่าการให้โอกาสดังกล่าวไม่อาจกระทำได้(๔) เมื่อจะก่อให้เกิดผลเสียหายอย่างร้ายแรงต่อประโยชน์สาธารณะ(๕) กรณีอื่นตามที่เลขาธิการ กสทช. กำหนดหมวด ๓การกำหนดค่าปรับทางปกครอง ข้อ ๘ ในการกำหนดค่าปรับทางปกครองเลขาธิการ กสทช. จะคำนึงถึงปัจจัยดังต่อไปนี้(๑) พฤติการณ์แห่งความผิดโดยทั่วไป โดยให้พิจารณาจาก(ก) ความผิดเกิดขึ้นโดยความจงใจหรือเกิดจากความประมาทเลินเล่อ(ข) พฤติการณ์แห่งความผิดเป็นการฝ่าฝืนหรือไม่ปฏิบัติตามกฎหมาย(ค)ประโยชน์ที่ผู้กระทำผิดหรือบุคคลที่เกี่ยวข้องกับการกระทำผิดหรือบุคคลอื่นได้รับหรือจะได้รับจากการกระทำนั้น(๒) ความเสียหายที่เกิดจากการกระทำนั้น โดยให้พิจารณาจาก(ก)ระดับความเสียหายที่เกิดขึ้นนั้นเป็นความเสียหายที่กระทบต่อประโยชน์สาธารณะ(ข)ระดับของความเสียหายที่เกิดขึ้นต่อผู้บริโภคหรือบุคคลที่เกี่ยวข้อง(ค) การเยียวยาหรือบรรเทาความเสียหายหรือการดำเนินการเพื่อป้องกันมิให้เกิด การกระทำความผิดนั้นอีก(๓) ประวัติการกระทำความผิด(๔) ประเภทและขนาดธุรกิจของผู้ถูกกล่าวหาข้อ ๙ ผู้ใดต้องถูกปรับทางปกครอง เลขาธิการ กสทช.จะพิจารณากำหนดโทษตามแนวทางดังนี้เว้นแต่มีเหตุอันควรกำหนดโทษเป็นอย่างอื่นที่ต่างจากแนวทางนี้(๑) กรณีเป็นการกระทำผิดครั้งแรก ให้กำหนดค่าปรับทางปกครองได้ไม่เกินสองในห้าของอัตราโทษปรับทางปกครองสูงสุดที่กำหนดสำหรับความผิดนั้น(๒) กรณีการกระทำความผิดครั้งที่สองและครั้งต่อ ๆไปในความผิดเดียวกัน ให้กำหนดโทษปรับเพิ่มขึ้นจากโทษที่เคยได้รับมาแล้วครั้งละไม่เกินหนึ่งในห้าของอัตราโทษสูงสุดที่กำหนดสำหรับความผิดนั้นแต่ทั้งนี้ การกำหนดค่าปรับทางปกครองจะต้องไม่เกินอัตราโทษสูงสุดของโทษปรับทางปกครองที่กำหนดสำหรับฐานความผิดนั้นถ้าการกำหนดค่าปรับทางปกครองคำนวณได้เกินกว่าอัตรา โทษสูงสุดของความผิดให้กำหนดโทษปรับทางปกครองในอัตราสูงสุดของความผิดในกรณีที่เลขาธิการ กสทช. มีคำสั่งกำหนดค่าปรับทางปกครองตาม (๑) หรือ(๒) แล้วและมีเหตุอันควรเชื่อได้ว่าผู้รับคำสั่งจงใจจะไม่ปฏิบัติให้ถูกต้องตามกฎหรือคำสั่งของเลขาธิการกสทช. ดังกล่าว เลขาธิการ กสทช. อาจพิจารณาเพิ่มจำนวนค่าปรับทางปกครองก็ได้โดยให้นำความใน (๒) มาใช้เป็นเกณฑ์ในการกำหนดค่าปรับทางปกครองเพิ่มเติมโดยอนุโลมข้อ ๑๐ อัตราค่าปรับทางปกครองเป็นดังนี้(๑)การฝ่าฝืนหรือไม่ปฏิบัติตามกฎหรือคำสั่งเกี่ยวกับการอนุญาตและกำกับดูแลการประกอบกิจการโทรคมนาคมตามภาคผนวก ก. แนบท้ายประกาศนี้ ให้มีอัตราค่าปรับทางปกครองไม่ต่ำกว่า ๒๐,๐๐๐ บาทต่อวัน แต่ไม่เกินอัตราร้อยละ ๐.๑ของรายได้ก่อนหักค่าใช้จ่ายอันเกิดจากการประกอบกิจการโทรคมนาคมของผู้รับใบอนุญาตภายใต้ใบอนุญาตประกอบกิจการโทรคมนาคมตามแบบใบอนุญาตนั้นๆ โดยคิดจากรายได้ในปีก่อนหน้า(๒) การฝ่าฝืนหรือไม่ปฏิบัติตามกฎหรือคำสั่งเกี่ยวกับการแข่งขันในกิจการโทรคมนาคมตามภาคผนวก ข. แนบท้ายประกาศนี้ ให้กำหนดค่าปรับทางปกครองไม่ต่ำกว่า ๒๐,๐๐๐ บาทต่อวัน แต่ไม่เกินอัตราร้อยละ ๐.๕ของรายได้ก่อนหักค่าใช้จ่ายอันเกิดจากการประกอบกิจการโทรคมนาคมของผู้รับใบอนุญาตภายใต้ใบอนุญาตประกอบกิจการโทรคมนาคมตามแบบใบอนุญาตนั้น ๆโดยคิดจากรายได้ในปีก่อนหน้า(๓)การฝ่าฝืนหรือไม่ปฏิบัติตามกฎหรือคำสั่งเกี่ยวกับการคุ้มครองผู้บริโภคหรือประโยชน์สาธารณะตามภาคผนวก ค. แนบท้ายประกาศนี้ ให้กำหนดค่าปรับทางปกครองไม่ต่ำกว่า ๒๐,๐๐๐ บาทต่อวัน แต่ไม่เกินอัตราร้อยละ ๐.๓ ของรายได้ก่อนหักค่าใช้จ่ายอันเกิดจากการประกอบกิจการโทรคมนาคมของผู้รับใบอนุญาตภายใต้ใบอนุญาตประกอบกิจการโทรคมนาคมตามแบบใบอนุญาตนั้นๆ โดยคิดจากรายได้ในปีก่อนหน้าในกรณีที่การฝ่าฝืนหรือไม่ปฏิบัติตามกฎหมายในเรื่องใดไม่ปรากฏอัตราค่าปรับทางปกครองสูงสุดตามวรรคหนึ่งให้สำนักงาน กสทช. เสนอต่อเลขาธิการ กสทช. พิจารณาค่าปรับทางปกครอง ที่สมเหตุสมผลโดยคำนึงถึงปัจจัยตามข้อ ๘ มาพิจารณาประกอบกันข้อ ๑๑ การกำหนดค่าปรับทางปกครองในกรณีที่ผู้รับใบอนุญาตฝ่าฝืนหรือไม่ปฏิบัติตามมาตรา๓๓ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ให้เป็นไปตามประกาศสำนักงาน กสทช. เรื่องเกณฑ์การพิจารณากำหนดค่าปรับทางปกครองกรณีผู้ให้บริการโทรศัพท์เคลื่อนที่ ไม่บำรุงรักษาซ่อมแซม และแก้ไขปรับปรุงโครงข่ายโทรคมนาคมเครื่องโทรคมนาคมและอุปกรณ์ที่ใช้ในกิจการโทรคมนาคมที่ตนนำมาใช้ในการให้บริการโทรคมนาคมเพื่อให้ใช้งานได้อย่างมีประสิทธิภาพและมีมาตรฐานทางเทคนิคตามที่กำหนดข้อ ๑๒ เลขาธิการ กสทช.อาจพิจารณาทบทวนอัตราค่าปรับทางปกครองขั้นสูงตามประกาศนี้ได้ตามความเหมาะสมหมวด ๔รูปแบบและผลของคำสั่งปรับทางปกครอง ข้อ ๑๓ คำสั่งปรับทางปกครองให้ทำเป็นหนังสือระบุวัน เดือน ปี ที่ออกคำสั่ง ลงลายมือชื่อและตำแหน่งของผู้มีอำนาจออกคำสั่งข้อ ๑๔ คำสั่งปรับทางปกครองต้องจัดให้มีเหตุผลไว้ด้วยและเหตุผลนั้นอย่างน้อยต้องประกอบด้วย(๑) ข้อเท็จจริงอันเป็นสาระสำคัญ(๒) ข้อกฎหมายที่อ้างอิง(๓) ข้อพิจารณาและข้อสนับสนุนในการใช้ดุลพินิจความในวรรคหนึ่งไม่ให้ใช้บังคับกับกรณีดังต่อไปนี้(๑) เหตุผลนั้นเป็นที่รู้กันอยู่แล้วโดยไม่จำเป็นต้องระบุอีก(๒) เป็นกรณีต้องรักษาไว้เป็นความลับ(๓) เป็นกรณีเร่งด่วนแต่ต้องให้เหตุผลเป็นลายลักษณ์อักษรในเวลาอันควร หากผู้รับคำสั่งร้องขอข้อ ๑๕ เมื่อออกคำสั่งแล้วให้แจ้งคำสั่งและสิทธิในการอุทธรณ์แก่ผู้รับคำสั่งด้วยข้อ ๑๖ คำสั่งทางปกครองให้มีผลใช้ยันต่อผู้รับคำสั่งตั้งแต่ขณะที่ผู้รับคำสั่งได้รับแจ้งเป็นต้นไปข้อ ๑๗ เมื่อผู้รับคำสั่งได้รับแจ้งคำสั่งปรับทางปกครองแล้วให้ผู้รับคำสั่งชำระค่าปรับให้แก่สำนักงานกสทช. ภายในสามสิบวันนับแต่วันที่ได้รับแจ้งโดยให้เจ้าหน้าที่ผู้รับชำระเงินออกใบเสร็จรับเงินค่าปรับแต่ละครั้งให้แก่ผู้รับคำสั่งไว้เป็นหลักฐานข้อ ๑๘ ให้ผู้รับคำสั่งชำระค่าปรับให้เสร็จสิ้นในคราวเดียวหมวด ๕การอุทธรณ์คำสั่งปรับทางปกครอง ข้อ ๑๙ ผู้รับคำสั่งปรับทางปกครองมีสิทธิอุทธรณ์คำสั่งปรับโดยให้ทำเป็นหนังสือระบุข้อเท็จจริง ข้อโต้แย้ง หรือข้อกฎหมายอ้างอิงยื่นต่อเลขาธิการ กสทช.ภายในสิบห้าวันนับแต่วันที่ได้รับแจ้งคำสั่งปรับและให้เจ้าหน้าที่ออกใบรับไว้เป็นหลักฐานข้อ ๒๐ สิทธิในการอุทธรณ์และการพิจารณาอุทธรณ์ให้เป็นไปตามกฎหมายว่าด้วยวิธีปฏิบัติราชการทางปกครองหมวด ๖การขอให้พิจารณาคำสั่งปรับทางปกครองใหม่ ข้อ ๒๑ เมื่อผู้รับคำสั่งมีคำขอให้พิจารณาคำสั่งปรับทางปกครองใหม่เลขาธิการ กสทช. อาจเพิกถอนหรือแก้ไขเพิ่มเติมคำสั่งปรับที่พ้นกำหนดอุทธรณ์ได้ในกรณีดังต่อไปนี้(๑)มีพยานหลักฐานใหม่อันอาจทำให้ข้อเท็จจริงที่ฟังเป็นยุติแล้วนั้นเปลี่ยนแปลงไปในสาระสำคัญ(๒)ผู้รับคำสั่งปรับทางปกครองที่แท้จริงมิได้เข้ามาในกระบวนการพิจารณาทางปกครองหรือได้เข้ามาในกระบวนการพิจารณาครั้งก่อนแล้วแต่ถูกตัดโอกาสโดยไม่เป็นธรรมในการมีส่วนร่วมในกระบวนการพิจารณาทางปกครอง(๓) คำสั่งปรับทางปกครองในเรื่องนั้นกระทำโดยเจ้าหน้าที่ผู้ไม่มีอำนาจ(๔) ถ้าคำสั่งปรับทางปกครองได้ออกโดยอาศัยข้อเท็จจริงหรือข้อกฎหมายใดและต่อมาข้อเท็จจริงหรือข้อกฎหมายนั้นเปลี่ยนแปลงไปในสาระสำคัญในทางที่จะเป็นประโยชน์แก่ผู้ถูกสั่งปรับการยื่นคำขอตามวรรคหนึ่ง (๑) (๒) หรือ (๓)ให้กระทำได้เฉพาะเมื่อผู้รับคำสั่งไม่อาจทราบถึงเหตุนั้นในการพิจารณาครั้งที่แล้วมาก่อนโดยไม่ใช่ความผิดของผู้นั้นให้ผู้รับคำสั่งยื่นคำขอให้พิจารณาใหม่ภายในเก้าสิบวันนับแต่วันที่ได้รู้ถึงเหตุซึ่งอาจขอให้พิจารณาใหม่หมวด ๗การใช้มาตรการบังคับโทษปรับทางปกครอง ข้อ ๒๒ เมื่อถึงกำหนดระยะเวลาชำระค่าปรับตามคำสั่งปรับแล้วถ้าผู้รับคำสั่งไม่ชำระค่าปรับให้ถูกต้องครบถ้วนภายในเวลากำหนด ให้สำนักงาน กสทช.ดำเนินการบังคับทางปกครองโดยนำบทบัญญัติเกี่ยวกับการบังคับทางปกครองตามกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลมหมวด ๘บทเฉพาะกาล ข้อ ๒๓ การบังคับทางปกครองที่ได้ดำเนินการไปแล้วก่อนวันที่ประกาศนี้ใช้บังคับให้ถือว่าเป็นการดำเนินการตามประกาศนี้ส่วนการดำเนินการต่อไปให้ปฏิบัติตามประกาศนี้ประกาศณ วันที่ ๒๙ ธันวาคม พ.ศ. ๒๕๕๗ฐากร ตัณฑสิทธิ์เลขาธิการกสทช.[เอกสารแนบท้าย]๑. ภาคผนวก ก. การกระทำอันเป็นการฝ่าฝืนหรือไม่ปฏิบัติตามกฎหรือคำสั่งเกี่ยวกับการอนุญาตและกำกับดูแลการประกอบกิจการโทรคมนาคม(ดูข้อมูลจากภาพกฎหมาย)ปริยานุช/ผู้จัดทำ๒ กุมภาพันธ์๒๕๕๘วิศนี/ผู้ตรวจ๖ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนที่ ๘ ง/หน้า ๒๔๗/๒๙ มกราคม ๒๕๕๘